Vihersimpukka

Vihersimpukka (Perna canaliculus) on Mytilidae-heimoon kuuluva, sinisimpukkaa muistuttava merinilviäislaji. Laji elää alkuperäisenä Uudessa-Seelannissa ja vieraslajina Australian rannikoilla. Vihersimpukka saattaa kasvaa 24 cm:n pituiseksi, mutta viljelyolosuhteissa se kasvatetaan yleensä 9–12 cm pitkäksi. Uudessa-Seelannissa on 550 vihersimpukkaviljelmää. Simpukkaa syödään sinisimpukan tapaan ja noin 10 % tuotannosta käytetään terveysvalmisteina.

 Lähteet 

Luokka:Sinisimpukat